recursal/SuperWikiNEXT-32B huggingface dataset:
Ο **Ντου Φενγκ** (*Du Feng*, απλοποιημένα κινεζικά: 杜锋, παραδοσιακά κινεζικά: 杜鋒, πινγίν: *Dù Fēng*) (30 Ιουλίου 1981, Ουρούμτσι) είναι Κινέζος πρώην επαγγελματίας καλαθοσφαιριστής, ο οποίος αγωνιζόταν ως πάουερ φόργουορντ/σέντερ και νυν προπονητής καλαθοσφαίρισης. Είναι ο τωρινός προπονητής του μακροχρόνιου συλλόγου του, Γκουανγκντόνγκ Σάουθερν Τάιγκερς.

Σταδιοδρομία ως παίκτης
-----------------------

### Σε συλλόγους

Ο Φενγκ ήταν ο MVP των Τελικών του Πρωταθλήματος Κίνας το 2004 με τους Γκουανγκντόνγκ Σάουθερν Τάιγκερς, μια ομάδα που εδρεύει στο Ντογκουάν του Γκουανγκντόνγκ, στην οποία έπαιξε σε όλη τη σταδιοδρομία του και αποσύρθηκε στο κλείσιμο της σεζόν 2011-12.

### Εθνική ομάδα

Ο Φενγκ συμμετείχε στους Θερινούς Ολυμπιακούς Αγώνες του 2004 και τους Θερινούς Ολυμπιακούς Αγώνες 2008 με την Εθνική Κίνας. Επίσης βοήθησε την Κίνα να κερδίσει τα ασημένια μετάλλια στους Ασιατικούς Αγώνες του 2002 και στο Ασιατικό Πρωτάθλημα του 2009.

Σταδιοδρομία ως προπονητής
--------------------------

Ο Φενγκ ξεκίνησε την προπονητική σταδιοδρομία του ως βοηθός του Λι Τσούνγιανγκ στη Γκουανγκντόνγκ Σάουθερν Τάιγκερς τη σεζόν 2012-13, αλλά έγινε ο προσωρινός προπονητής της ομάδας όταν ο Λι παραιτήθηκε τον Ιανουάριο, μετά από σχεδόν 13 χρόνια ως προπονητής των Σάουθερν Τάιγκερς. Η ομάδα στην πορεία κέρδισε τον όγδοο τίτλο της στους Τελικούς του CBA 2013, με τον Φενγκ να ορίζεται ως πρώτος προπονητής σε μόνιμη βάση ως αποτέλεσμα αυτής της επιτυχίας. Η Γκουανγκντόνγκ δεν επέστρεψε ξανά στον γύρο του πρωταθλήματος μέχρι τους Τελικούς του 2017, όπου έχασε από τους Σιντζιάνγκ Φλάινγκ Τάιγκερς.

Τον Απρίλιο του 2017, αποκαλύφθηκε ότι ο Φενγκ ορίστηκε ως επικεφαλής προπονητής μιας εκ των δύο κινεζικών εθνικών ομάδων καλαθοσφαίρισης που συγκροτήθηκαν από την Ομοσπονδία Καλαθοσφαίρισης Κίνας, στο πλαίσιο της προετοιμασίας για το Παγκόσμιο Κύπελλο του 2019 και τους Θερινούς Ολυμπιακούς Αγώνες του 2020. Ο Φενγκ ανατέθηκε να προπονήσει την ομάδα της «Μπλε» Κίνας, ενώ ο Λι Ναν θα καθοδηγούσε την ομάδα της «Κόκκινης» Κίνας. Τον Σεπτέμβριο του 2018, ο Λι Ναν ανακοινώθηκε ως επικεφαλής προπονητής της επανενωμένης Εθνικής Κίνας, ενώ ο Φενγκ επέστρεψε στην προηγούμενη δουλειά του με τους Γκουανγκντόνγκ Σάουθερν Τάιγκερς.

Παραπομπές
----------

1. 1 2 3  www.sports-reference.com/olympics/athletes/du/du-feng-1.html.
2. ↑  Ανακτήθηκε στις 24  Ιουνίου 2019.
3. ↑  «Du Feng to retire after 14 seasons». Niu Bball. 20 Μαρτίου 2012. Αρχειοθετήθηκε από το πρωτότυπο στις 2021-10-08.. Ανακτήθηκε στις 2020-10-11.
4. ↑  «Guangdong coach Li Chunjiang resigns, Jonas Kazlauskas joins staff». Niu Bball. 6 Ιανουαρίου 2013. Αρχειοθετήθηκε από το πρωτότυπο στις 2021-04-29.. Ανακτήθηκε στις 2020-10-11.
5. 1 2  «Du Feng and Li Nan named coaches of China's national teams». FIBA. 28 Απριλίου 2017. Αρχειοθετήθηκε από το πρωτότυπο στις 2017-05-02.. Ανακτήθηκε στις 12 Μαΐου 2017.
6. ↑  «China's two national team rosters revealed». FIBA. 12 Μαΐου 2017. Αρχειοθετήθηκε από το πρωτότυπο στις 2017-05-15.. Ανακτήθηκε στις 12 Μαΐου 2017.

Εξωτερικοί σύνδεσμοι
--------------------

* Προφίλ παίκτη στο Asia-Basket.com
Ο **Χρήστος Μαϊμάνης** (γεν. Καρδίτσα 1967, ύψος 1,88 μ.) είναι Έλληνας παλαίμαχος ποδοσφαιριστής, πρωταθλητής της Β΄, της Γ΄ και της Δ΄Εθνικής, που αγωνίζονταν στη θέση του τερματοφύλακα και έκανε πολυετή καριέρα στις επαγγελματικές κατηγορίες.

Ο Μαϊμάνης ξεκίνησε την αγωνιστική του πορεία από την Αναγέννηση Καρδίτσας, στην οποία έπαιξε για επτά συνεχόμενες σεζόν, από το 1988-89 στη Γ΄Εθνική έως και το 1994-95 στη Β΄Εθνική. Στο διάστημα αυτό κατέκτησε έναν τίτλο Δ΄Εθνικής (1992) και έναν Γ΄Εθνικής (1993). Το καλοκαίρι του 1995 μεταγράφηκε στην Προοδευτική. Με την ομάδα της Νίκαιας έπαιξε τέσσερις περιόδους, κατακτώντας μια άνοδο στην Α΄Εθνική, το 1997. Αγωνίστηκε και στη μεγάλη κατηγορία (2 χρονιές, 1997-98 και 1998-99), έχοντας 16 συμμετοχές.
Το 1999-00 ήταν παίκτης του Πανελευσινιακού, στη Β΄Εθνική.

Έκλεισε τη σταδιοδρομία του αγωνιζόμενος με τα χρώματα του Κερατσινίου, στη Δ΄Εθνική, τη διετία 2001-2002.

Στη συνέχεια ακολούθησε το επάγγελμα του γυμναστή, ξεκινώντας από την Προοδευτική (2005-06), ενώ τα τελευταία χρόνια εργάζεται στο Αιγάλεω, σαν προπονητής τερματοφυλάκων.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Διεθνής αθλητική ιστοσελίδα
* "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα"-2000)
* Ηλεκτρονικό αρχείο εφημερίδας "Αθλητική Ηχώ"
* Απολογισμός Ε.Π.Α.Ε. (ετήσιες εκδόσεις)
Η ***Ζακόν ι Πραβοσούντιγιε***(Ρωσικά: Закон и правосудие, "Νόμος και Δικαιοσύνη") είναι Ρωσόφωνη Καζακστανική εφημερίδα η οποία εδρεύει στο Αλμάτι. Ειδικεύεται στον νόμο και την πολιτική του Καζακστάν, καθώς και στην έρευνα και δημοσίευση της διαφθοράς της κυβέρνησης. Αρκετοί από τους δημοσιογράφους της εξαφανίστηκαν σε μυστηριώδεις συνθήκες, συμπεριλαμβανομένων της Οραλγκαΐσα Ομαρσάνοβα (εξαφανίστηκε στις 30 Μαρτίου 2007) και του Τοκμπεργκέν Αμπίγιεφ (εξαφανίστηκε στις 20 Δεκεμβρίου 2012).

Παραπομπές
----------

1. ↑  Amanpour, Christiane· Simon, Joel (1 Φεβρουαρίου 2008). *Attacks on the Press in 2007: a worldwide survey by the committee to protect journalists*. The Committee to Protect Journalists. σελ. 170. ISBN 978-0-944823-27-9. Ανακτήθηκε στις 28 Δεκεμβρίου 2012.
2. ↑  «Kazakhstan: Authorities search for missing journalist». UNHCR. 20 Απριλίου 2007. Αρχειοθετήθηκε από το πρωτότυπο στις 13 Ιανουαρίου 2013. Ανακτήθηκε στις 28 Δεκεμβρίου 2012.
3. ↑  «Journalist, press club founder disappears in Kazakhstan». Committee to Protect Journalists. 27 Δεκεμβρίου 2012. Ανακτήθηκε στις 28 Δεκεμβρίου 2012.

Δείτε επίσης
------------

* Μέσα ενημέρωσης του Καζακστάν
Μια γυναίκα Αραουάκ, από τον Τζον Γκάμπριελ Στέντμαν
Οι **Αραουάκοι** ή **Αραουάκ** είναι μία από τις φυλές των ιθαγενών λαών των Δυτικών Ινδιών. Η πληθυσμιακή αυτή ομάδα ανήκει στην οικογένεια της γλώσσας των Αραουάκων. Μετανάστευσαν από τη Νότια Αμερική μέσω των Μεγάλων Αντιλών της Καραϊβικής στις Μπαχάμες στον Ατλαντικό. Ανέπτυξαν διαφορετικούς μεταξύ τους πολιτισμούς στα νησιά της περιοχής, ενώ πολλές ήταν οι φυλές τους που είχαν διαφορετικά μεταξύ τους ονόματα. 

Στους Αραουάκους περιλαμβάνονται και οι Ταΐνο, οι οποίοι ήσαν εγκατεστημένοι στις Μεγάλες Αντίλλες και τις Μπαχάμες (όπου ήταν γνωστοί ως Λουκαγιανοί), οι Νεπόγια και οι Σουπόγια του Τρινιδάδ, οι Λοκόνο της Γουιάνας, οι Ιγκνέροι, οι οποίοι προϋπήρχαν των Καραΐβων στις Μικρές Αντίλλες, μαζί με συγγενικές τους φυλές (συμπεριλαμβανομένων των Λουκαγιανών) οι οποίες κατοικούσαν κατά μήκος των βορειοανατολικών ακτών της Νότιας Αμερικής, με νοτιότερο άκρο την περιοχή της σημερινής Βραζιλίας.

Οι Λουκαγιανοί (Αραουάκοι) ήταν οι ιθαγενείς τους οποίους συνάντησε ο Χριστόφορος Κολόμβος το 1492, όταν έφτασε για πρώτη φορά στην Αμερική. Οι Ισπανοί τους περιέγραψαν ως ειρηνικούς, πρωτόγονους ανθρώπους.

Παραπομπές
----------

1. ↑  John Albert Bullbrook, *The Aboriginal Remains of Trinidad and the West Indies*, Port of Spain, Trinidad: A. L. Rhodes, 1941
2. ↑  John Albert Bullbrook, *The Ierian Race*, Port of Spain, Trinidad: Historical Society of Trinidad and Tobago, 1940
3. ↑  Thomas, David Hurst. *Skull Wars,* pp. 5-6

Βιβλιογραφία
------------

* Jesse, C. (2000). *The Amerindians in St. Lucia (Iouanalao)*. St. Lucia: Archaeological and Historical Society.
* Haviser, J. B.Wilson, S. M. (ed.), (1997). *Settlement Strategies in the Early Ceramic Age. In The Indigenous People of the Caribbean*, Gainesville, Florida: University Press.
* Hofman, C. L. (1993). *The Native Population of Pre-columbian Saba. Part One. Pottery Styles and their Interpretations*. [Ph.D. dissertation], Leiden: University of Leiden (Faculty of Archaeology).
* Haviser, J. B. (1987). *Amerindian cultural Geography on Curaçao*. [Unpublished Ph.D. dissertation], Leiden: Faculty of Archaeology, Leiden University.
* Handler, Jerome S. (Jan 1977). «Amerindians and Their Contributions to Barbadian Life in the Seventeenth Century». *The Journal of the Barbados Museum and Historical Society*. no.3 (Barbados: Museum and Historical Society) **33**: 189–210.
* Joseph, P. Musée, C. Celma (ed.), (1968). "L'homme Amérindien dans son environnement (quelques enseignements généraux)", In *Les Civilisations Amérindiennes des Petites Antilles, Fort-de-France: Départemental d’Archéologie Précolombienne et de Préhistoire.*
* Bullen, Ripley P. (1966). "Barbados and the Archeology of the Caribbean", *The Journal of the Barbados Museum and Historical Society,* 32.
* Haag, William G. (1964). *A Comparison of Arawak Sites in the Lesser Antilles*. Fort-de-France: *Proceedings of the First International Congress on Pre-Columbian Cultures of the Lesser Antilles,* pp. 111–136
* Deutsche, Presse-Agentur. "Archeologist studies signs of ancient civilization in Amazon basin", *Science and Nature,* M&C, 08/02/2010. Web. 29 May 2011.
Συντεταγμένες: 35°11′5.7″N 0°37′17.9″W﻿ / ﻿35.184917°N 0.621639°W﻿ / 35.184917; -0.621639

Το **Στάδιο 24ης Φεβρουαρίου 1956** (αραβικά: ملعب 24 فبراير 1956‎, γαλλικά: Stade du 24 février‎) είναι στάδιο πολλαπλών χρήσεων στο Σιντί Μπελ Αμπές της Αλγερίας. Αυτήν τη στιγμή χρησιμοποιείται κυρίως για ποδοσφαιρικούς αγώνες και είναι η έδρα της ΟΣΜ Μπελ Αμπές. Είναι χωρητικότητας 45.000 θεατών.

Ιστορία
-------

Το στάδιο άνοιξε στις 19 Ιουνίου 1981 και φιλοξένησε τον τελικό αγώνα του Κυπέλλου Αλγερίας 1980-81 μεταξύ των ΑΣκ Οράν και Ουνιόν Σπορτίβ ντε λα Μεντινά ντ'Αλζέ. Αντικατέστησε το ιστορικό στάδιο στην πόλη Σιντί Μπελ Αμπές, «Στάδιο των Τριών Αδελφών Αμαρούχ» (Stade des Trois Frères Amarouch).

Παραπομπές
----------

1. ↑  «Stade du 24 février 1956 - Soccerway».

Εξωτερικοί σύνδεσμοι
--------------------

* Πληροφορίες σταδίου
* Προφίλ συλλόγου στο dzfoot
Ο **Λουίζ Εντουάρντο Σαντάνα Μπρίτο** (γεννημένος 21 Σεπτεμβρίου 1982), είναι Βραζιλιάνος ποδοσφαιριστής, που αγωνίζεται ως μέσος στον Απόλλωνα Καλαμαριάς.

Καριέρα
-------

### Βραζιλία

Ξεκίνησε την καριέρα του στην βραζιλιάνικη Τσακαρέι. Εκεί έπαιξε ως τα 20 του χρόνια, όταν και ήρθε στην Ελλάδα.

### Απόλλων Καλαμαριάς

Το 2004 ήρθε στην Ελλάδα για λογαριασμό της ομάδας του Απόλλωνα Καλαμαριάς. Αγωνίστηκε εκεί την σεζόν 2004-2005 και την σεζόν, 2007-2008, όταν και εντυπωσίασε με τις ικανότητές του. Ενδιάμεσα, δόθηκε δανεικός δύο χρονιές.

### Νίκη Βόλου

Την σεζόν 2005-2006, την πέρασε δανεικός στην ομάδα του Βόλου την Νίκη. Εκεί χαρακτηρίστηκε ως ένας από τους καλύτερους μεσοεπιθετικούς έχουν περάσει από τον σύλλογο.

### Διαγόρας Ρόδου

Η επόμενη σεζόν 2006-2007, τον βρήκε δανεικός στον Διαγόρα Ρόδου, με τον οποίο πραγματοποίησε εξαιρετικές εμφανίσεις και ψηφίστηκε ως ο καλύτερος ξένος της Β' εθνικής κατηγορίας.

### Ατρόμητος

Τα εξαιρετικά χαρακτηριστικά του και η φήμη που τον συνόδευε, έκανε τον Ατρόμητο Αθηνών να τον αγοράσει την σεζόν 2008-2009. Με την ομάδα του Περιστερίου, έφτασε σε δύο τελικούς Κυπέλλου Ελλάδος, το 2011 και το 2012, ενώ είναι το μεγαλύτερο κεφάλαιο της έως τότε καριέρας του.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ στο atromitosfc.gr
*
Ο **Κώστας Βασιλακάκης** (γεννήθηκε στις 27 Μαρτίου 1957 στην Πόρπη Ροδόπης), είναι πρώην ποδοσφαιριστής και νυν προπονητής ποδοσφαίρου. Ξεκίνησε την καριέρα του ως επιθετικός, αργότερα άλλαξε θέση και καθιερώθηκε ως αμυντικός μέσος και κεντρικός αμυντικός. Ο Πανθρακικός και η Δόξα Δράμας είναι οι δύο ομάδες με τις οποίες συνδέθηκε τόσο ως ποδοσφαιριστής όσο και ως προπονητής.

Απο την ποδοσφαιρική σεζόν 2022-2023, θα είναι ο προπονητής στην ομάδα του Νέστου Χρυσούπολης.

Ποδοσφαιρική καριέρα
--------------------

Ξεκίνησε την καριέρα του σε ηλικία 16 ετών από τον Πανθρακικό το 1973, όπου αγωνίστηκε ως το 1981 στη Β΄ Εθνική. Λόγω της αξιόλογης απόδοσής του πήρε μεταγραφή στη Δόξα Δράμας που συμμετείχε στο πρωτάθλημα της Α' Εθνικής, με την οποία αγωνίσθηκε επί 14 χρόνια (1981-1995), ολοκληρώνοντας σ' αυτήν την καριέρα του ως ποδοσφαιριστής. 

Με τον Πανθρακικό αγωνίστηκε 8 περιόδους (1973-1981), 7 στη Β΄ Εθνική και 1 στην Γ΄. Είναι ο ρέκορντμαν συμμετοχών Α' Εθνικής, με 226+ εμφανίσεις (δεν υπάρχουν στοιχεία για την περίοδο 1981-82), της Δόξας Δράμας, αγωνιζόμενος μέχρι την ηλικία των 38. Από το 1981 έως το 1995 αγωνίστηκε 13 περιόδους στην Α' Εθνική και 1 περίοδο στη Β΄. Διατέλεσε αρχηγός και ήταν ηγετική μορφή στις ομάδες που αγωνίστηκε.

Προπονητική καριέρα
-------------------

Ως προπονητής ποδοσφαίρου οι μεγαλύτερες επιτυχίες του ήταν την περίοδο από το 2004 έως το 2008 όταν οδήγησε την ομάδα του Πανθρακικού στη μεγάλη ανοδική πορεία της, από την Δ΄ Εθνική στην Γ΄ την περίοδο 2004-05, στη Β΄ Εθνική την επόμενη περίοδο, ως την άνοδο στη Σούπερ Λίγκα την περίοδο 2007-08.

Ως προπονητής της Δόξας Δράμας πέτυχε την άνοδο της στη Β΄ Εθνική την περίοδο 2008-09, παραιτήθηκε όμως τον Μάρτιο του 2010. Ως βασικότερο λόγο της παραίτησης του πρόβαλε την αλλαγή της ψυχολογίας των ποδοσφαιριστών, μετά από συνεχή ατυχή αποτελέσματα. Επανήλθε στον Πανθρακικό καθώς προσελήφθη ως προπονητής για την περίοδο 2010-11, μετά τη μετακίνηση του Παύλου Δερμιτζάκη στον ΠΑΟΚ. Τον Οκτώβριο του 2010 παραιτήθηκε από τον πάγκο της ομάδας εξαιτίας μιας εντός έδρας ισοπαλίας αλλά και την αδυναμία του Πανθρακικού να κερδίσει βαθμούς μακριά από την έδρα του. Για 1,5 και πλέον χρόνο δεν εργάστηκε πουθενά και το καλοκαίρι του 2012 συμφώνησε να αναλάβει την τεχνική ηγεσία της Καβάλας, η οποία εντάχθηκε στη Football League, αποχώρησε όμως τον Δεκέμβριο του ίδιου έτους. Την περίοδο 2013-14 επέστρεψε για τρίτη φορά ως προπονητής στη Δόξα Δράμας, ενώ το 2014 ανέλαβε τον Πανσερραϊκό.

Παραπομπές
----------

1. ↑  «Με τον κώστα Βασιλακάκη στη Γ' Εθνική ο Νέστος Χρυσούπολης». SportsUp. 20 Οκτωβρίου 2022. Ανακτήθηκε στις 21 Οκτωβρίου 2022.
2. ↑  Ανέλαβε ο Βασιλακάκης, www.sport24.gr
3. ↑  «Τέλος ο Βασιλακάκης, www.sentragoal.gr». Αρχειοθετήθηκε από το πρωτότυπο στις 7 Δεκεμβρίου 2012. Ανακτήθηκε στις 29 Σεπτεμβρίου 2015.
4. ↑  «Ο Κώστας Βασιλακάκης νέος προπονητής στον Πανσερραϊκό, www.sportdrama.gr». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 29 Σεπτεμβρίου 2015.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Το προφίλ του Κώστα Βασιλακάκη στο transfermarkt
* Ο Κώστας Βασιλακάκης στο www.balleto.gr[*νεκρός σύνδεσμος*]
Συντεταγμένες: 36°11′25″N 27°50′51″E﻿ / ﻿36.19028°N 27.84750°E﻿ / 36.19028; 27.84750

Ο **Αττάβυρος** ή **Ατάβυρος** είναι το ψηλότερο βουνό της Ρόδου και της Δωδεκανήσου με υψόμετρο 1.216 μέτρα. Βρίσκεται στα δυτικά του νησιού και στις πλαγιές του (στα 500 μέτρα υψόμετρο) είναι κτισμένα τα χωριά Έμπωνα και Άγιος Ισίδωρος. Γύρω από το βουνό βρίσκονται οι σημαντικότεροι αμπελώνες του νησιού όπου καλλιεργούνται παραδοσιακά οι ποικιλίες Μανδηλαριά (Αμοργιανό), Αθήρι κ.α. που δίνουν κρασιά ΠΟΠ (ΠΟΠ Ρόδος). Η περιοχή φημίζεται και για την πολύ καλή της σούμα η οποία είναι η ροδίτικη εκδοχή του τσίπουρου.

Ο Αττάβυρος διαθέτει σημαντική χλωρίδα και πανίδα και για αυτό το λόγο περιλαμβάνεται στο δίκτυο Natura 2000 (GR 4210005). Μερικά σημαντικά είδη χλωρίδας είναι τα σπάνια και ενδημικά *Paeonia rhodia*, *Asyneuma giganteum* (υπάρχει επίσης στην Κάρπαθο και Χάλκη) και *Centaurea lactucifolia* (υπάρχει και στη Χάλκη). Το βουνό είναι επίσης πλούσιο σε είδη ορχιδέων, μεταξύ των οποίων η *Ophrys rhodia* και *Ophrys lucis*. Στις ΒΔ πλαγιές του, στη θέση Κατάρτι, υπάρχει το σπουδαίο αμιγές δάσος Κυπαρισσιών το οποίο είναι ανακηρυγμένο ως Μνημείο της Φύσης. Σημαντικά είδη πανίδας είναι το πλατώνι (*Dama dama*), που αποτελεί και σύμβολο του νησιού, και, ο ροδίτικος ασβός (*Meles meles rhodius*). Υπάρχουν επίσης αλεπούδες (Vulpes vulpes), πετροκούναβα (*Martes foina*), λαγοί (*Lepus europaeus*), σκαντζόχοιροι (*Erinaceus concolor*) και πολλά αρπακτικά πουλιά.

Γενικά το βουνό, στα χαμηλά, είναι δασωμένο σε μεγάλο βαθμό. Στα ψηλά όμως έχει ελάχιστα δέντρα (κυρίως είδη βελανιδιάς) λόγω της υπερβόσκησης από χιλιάδες αδέσποτα κατσίκια. Η βλάστηση του, κυρίως η ανατολική του πλευρά, υπέστη σοβαρή καταστροφή στη μεγάλη πυρκαγιά της Ρόδου τον Ιούλιο του 2008, στην οποία κάηκαν περίπου 100.000 στρέμματα  δασικής και αγροτικής έκτασης.

Στην κορυφή του όρους υπάρχει ναός του *Ατταβυρίου Διός*. Τις ημέρες που δεν υπάρχει υγρασία στην ατμόσφαιρα, είναι ορατή η Κάρπαθος και πολλά ακόμα από τα Δωδεκάνησα, καθώς και η ενδοχώρα της Ρόδου. Κατά τη διάρκεια του χειμώνα, στα ψηλότερα σημεία του βουνού παρατηρείται χιονοκάλυψη και έντονες χιονοπτώσεις.

Το βασικό μονοπάτι για την κορυφή του Ατταβύρου ξεκινάει από το χωριό Άγιος Ισίδωρος. Είναι μέτριας δυσκολίας περίπου 2,5 ώρες, χωρίς νερό σε όλη την πορεία.

Παραπομπές
----------

1. ↑  «Το ελάφι της Ρόδου, Ελευθεροτυπία 29-7-2008». Αρχειοθετήθηκε από το πρωτότυπο στις 17 Φεβρουαρίου 2013. Ανακτήθηκε στις 17 Φεβρουαρίου 2013.
2. ↑  απολογισμός της πυρκαγιάς της Ρόδου τον Ιούλιο του 2008[*νεκρός σύνδεσμος*]
3. ↑  «Οι μεγάλες πυρκαγιές της Ρόδου, Ελευθεροτυπία 29-7-2008». Αρχειοθετήθηκε από το πρωτότυπο στις 17 Φεβρουαρίου 2013. Ανακτήθηκε στις 17 Φεβρουαρίου 2013.
4. ↑  «Οι πυρκαγιές της Ρόδου, In.gr». Αρχειοθετήθηκε από το πρωτότυπο στις 7 Αυγούστου 2008. Ανακτήθηκε στις 11 Ιουλίου 2009.

Νότια άποψη του Αττάβυρου.
Το **Πουτάο** (Βιρμανικά: ပူတာအိုမြို့) είναι η βορειότερη πόλη της πολιτείας Κατσίν στη Μιανμάρ. Είναι η κύρια πόλη στο δήμο Πουτάο. Οδικά, είναι προσβάσιμη κατά τη διάρκεια του καλοκαιριού (για Μιανμαρέζους) αλλά είναι προσβάσιμο όλο το χρόνο από αέρος, εάν υπάρχουν επαρκείς τουριστικές ομάδες για να χρησιμοποιήσουν ένα αεροπλάνο. Η περιοχή γύρω από το Πουτάο είναι διάσημη για την ποικιλία των ενδημικών πουλιών και σπάνιων ορχιδέων, οι οποίες αναπτύσσονται φυσικά. Πολλοί λάτρεις των ορχιδέων προσελκύονται ιδιαίτερα από τη λεγόμενη "Μαύρη Ορχιδέα" που αναπαράγεται στα βουνά ανατολικά και δυτικά του Πουτάο.

Γεωγραφία
---------

### Χκακάμπο Ραζί

Το Χκακάμπο Ραζί και άλλα χιονισμένα βουνά είναι ορατά από το Πουτάο. Το Πουτάο προσελκύει επίσης τους λάτρεις της πεζοπορίας στη βάση κατασκήνωσης Χακαμποράζι, που βρίσκεται κοντά στο Ταχαουντάμ.

### Χκάμτι Λονγκ

Το Χκάμτι Λονγκ (επίσης Χάμτι Λονγκ) είναι το πρώην όνομα μιας εκ των απομακρυσμένων Πολιτειών Σαν. Ήταν πριγκιπικό κράτος γύρω από την πόλη το Πουτάο όπου εποίκησαν οι Χκάμτι Σαν. Το όνομά σημαίνει "Μεγάλο Μέρος του Χρυσού" στην γλώσσα Χκάμτι Σαν. Σήμερα, υπάρχουν Ραουάνγκ και Λίσου που θεωρούνται ήδη εθνικότητες Κατσίν. Ο πληθυσμός αυτής της εθνοτικής μειονότητας είναι τόσο μικρός που αντιμετωπίζουν την απειλή εξαφάνισης. Η περιοχή που καλυπτόταν από το Χκάμτι Λονγκ μπορεί να περιλαμβάνονται μέρη των σημερινών πολιτειών Κατσίν (όπου βρίσκεται το Πουτάο) και Σαν.

Κλίμα
-----

Το κλίμα το Πουτάο είναι υγρό υποτροπικό κλίμα που επηρεάζεται από μουσώνες (τύπος Cwa της κλιματικής ταξινόμησης Κέππεν) με πολύ υψηλή μέση θερμοκρασία καθ'όλη την εποχή των μουσώνων. Η μέση θερμοκρασία τον Ιανουάριο είναι 13.1 °C ενώ ο Αύγουστος είναι ο θερμότερος μήνας με μέση θερμοκρασία 25.9 °C. 

| Κλιματικά δεδομένα Πουτάο |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 19.3 | 19.9 | 23.6 | 24.9 | 28.5 | 28.5 | 28.2 | 29.3 | 28.5 | 27.5 | 24.3 | 20.4 | 25,2 |
| Μέση Ελάχιστη °C (°F) | 6.9 | 9.3 | 12.6 | 15.8 | 19.6 | 21.5 | 22.7 | 22.5 | 22.0 | 18.4 | 12.2 | 8.1 | 16,0 |
| Βροχόπτωση mm (ίντσες) | 14 | 38 | 75 | 147 | 176 | 738 | 998 | 912 | 645 | 220 | 22 | 16 | 4,001 |
| *Πηγή: NOAA (1961-1990)* |

Δείτε επίσης
------------

* Αεροδρόμιο Πουτάο

Παραπομπές
----------

1. ↑  Shan history Αρχειοθετήθηκε 2007-09-28 στο Wayback Machine. Σφάλμα στο πρότυπο webarchive: Ελέγξτε την τιμή `|url=`. Empty.
2. ↑  Burma Library
3. ↑  LoveToKnow 1911 Encyclopædia Britannica article Αρχειοθετήθηκε 2002-09-22 at Archive.is Σφάλμα στο πρότυπο webarchive: Ελέγξτε την τιμή `|url=`. Empty.
4. ↑  
«Putao Climate Normals (1961-1990)». National Oceanic and Atmospheric Administration. Ανακτήθηκε στις 17 Σεπτεμβρίου 2016.
Ο **Στέφανος Τσιριμώκος** (1899-1976) ήταν Έλληνας αξιωματικός του Ναυτικού, γιος του Ιωάννη Τσιριμώκου και μεγαλύτερος αδελφός του Ηλία Τσιριμώκου.

Βιογραφία
---------

Γεννήθηκε στη Λαμία το 1899. Εισήλθε στη Σχολή Ναυτικών Δοκίμων και από δόκιμος προσχώρησε στο Κίνημα Εθνικής Αμύνης της Θεσσαλονίκης το 1916. Αποφοίτησε από τη Σχολή Δοκίμων το 1917 ως σημαιοφόρος και έλαβε μέρος στον Α΄ Παγκόσμιο Πόλεμο. Έλαβε μέρος στις διάφορες τότε στρατιωτικές επιχειρήσεις και στη διάρκεια της Μικρασιατικής εκστρατείας υπηρέτησε σε πολεμικά πλοία. Με την εκδήλωση της επανάστασης του 1922 συντάχθηκε μ΄αυτή. Συμμετείχε επίσης τόσο στο κίνημα του 1924 όπως και σ΄ εκείνο του 1925. Έχοντας το βαθμό του Πλωτάρχη συνέπραξε στο κίνημα του 1935 μετά το οποίο καταδικάστηκε ερήμην σε θάνατο και καθαίρεση. Αποτάχθηκε το ίδιο έτος.

Μετά την απονομή χάριτος και τη γενική αμνηστεία, ακολούθησε επάγγελμα στο Εμπορικό Ναυτικό. Το 1941 βρισκόμενος στη Μέση Ανατολή παρουσιάστηκε αυθόρμητα να προσφέρει υπηρεσίες και ανακλήθηκε ως έφεδρος πλωτάρχης. Το 1943 προάχθηκε σε Πλοίαρχο. Το 1944 ανέλαβε ανώτερος διοικητής υποβρυχίων με έδρα τη Μάλτα, επί του επίτακτου Α/Π Κορινθία.  

Τον Απρίλιο του 1944, με αφορμή το κίνημα του Ναυτικού, ο Στέφανος Τσιριμώκος συνελήφθη από τον Άγγλο ναυτικό διοικητή της Μάλτας που τον ενέκλεισε στις φυλακές του παλαιού φρουρίου ζητώντας παράλληλα την εις θάνατο καταδίκη του. Μετά όμως την καταστολή του κινήματος από την ελληνική κυβέρνηση, αποστρατεύθηκε αυτεπάγγελτα.

Κατά την παραμονή του στην Αίγυπτο παντρεύτηκε το 1941 την Αιγυπτιώτισσα Αλεξάνδρα (Αλέκα) Αριστάρχη, από την οποία απέκτησε ένα γιο, τον Γιάννο (1944). Μετά από πέντε χρόνια στην Κεντρική Αφρική, εγκαταστάθηκε το 1956 στην Αθήνα, όπου και απεβίωσε το 1976.

Πηγές
-----

* "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.247-248.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Πόλεμος
* Πύλη:Ελλάδα
 |

 |
Το μνημείο για τον σκύλο Γκάμπι
Η **Γκάμπι** (σερβικά: Габи‎) ήταν θηλυκός γερμανικός ποιμενικός σκύλος που εργαζόταν ως φύλακας στο Ζωολογικό κήπο του Βελιγραδίου, στη ΣΔ Σερβίας της ΣΟΔ Γιουγκοσλαβίας. Έγινε διάσημη όταν δέχθηκε επίθεση από ένα ιαγουάρο που το έσκασε από το κλουβί του στις 22 Ιουνίου 1987.

Ιστορία
-------

Στη δεκαετία του 1980 ένα οκτάχρονο γερμανικό ποιμενικό, η Γκάμπι, εγκρίθηκε από το ζωολογικό κήπο και έγινε άτυπη φύλακας ασφαλείας. Το βράδυ της 22ας Ιουνίου 1987, περιπολούσε στο ζωολογικό κήπο με τον φρουρό Στανιμίρ Στάνιτς και ένα αρσενικό γερμανικό ποιμενικό. Στο σκοτάδι ο Στάνιτς δεν πρόσεξε έναν ιαγουάρο που το έσκασε από το κλουβί του. Η Γκάμπι ένιωσε το ζώο και πήδηξε πάνω του, ενώ το άλλο σκυλί έφυγε τρέχοντας από φόβο.

Η Γκάμπι πολέμησε τον ιαγουάρο σε ολόκληρο τον ζωολογικό κήπο, το οποίο έδωσε χρόνο στον Στάνιτς να τηλεφωνήσει στην αστυνομία και να φτάσει. Οι ενέργειές της απέτρεψαν τον ιαγουάρο από το να αποδράσει από τον ζωολογικό κήπο και να σώσει τον Στάνιτς από μια πιθανή επίθεση. Η αστυνομία προσπάθησε ανεπιτυχώς να συλλάβει τον ιαγουάρο, και τελικά αναγκάστηκε να τον πυροβολήσει για την προστασία του κοινού.

Η Γκάμπι χειρουργήθηκε στο τμήμα Κτηνιατρικής Επιστήμης στο Πανεπιστήμιο του Βελιγραδίου και επέστρεψε πίσω υγιής. Τελικά ανάρρωσε πλήρως και συνέχισε να δουλεύει ως ένα σκυλί φρουράς.

Αργότερα, ο ζωολογικός κήπος ανέγειρε ένα μνημείο για τη Γκάμπι με την επιγραφή: "Ο Σκύλος Γκάμπι, της οποίας η καρδιά της ήταν ισχυρότερη από ό,τι του ιαγουάρου".

Παραπομπές
----------

1. ↑  Rajic, Zoran (2012). «Gabi». beozoovrt.izlog.org. Αρχειοθετήθηκε από το πρωτότυπο στις 15 Απριλίου 2013. Ανακτήθηκε στις 1 Απριλίου 2012.
2. ↑  Lazarevic, Z. (17 Ιουλίου 2011). «The expansion of the zoo in Lower Town by the end of the year». 24 sata. Αρχειοθετήθηκε από το πρωτότυπο στις 16 Απριλίου 2013. Ανακτήθηκε στις 1 Απριλίου 2012. On June 22, 1987 Stanimir Stanic a garden workers was patrolling with Gabi the dog. The brave dog planted her body in front of an jaguar who that morning escaped from its cage and thus saved Stanimir's life. Serbian: Keruša Gabi spasla je 22. juna 1987. radnika vrta Stanimira Stanića koji je patrolirao s njom. Hrabra keruša podmetnula je svoje telo ispred jaguara koji je to jutro pobegao iz kaveza i tako sačuvala život Stanimiru.
Συντεταγμένες: 46°30′31″N 6°38′2″E﻿ / ﻿46.50861°N 6.63389°E﻿ / 46.50861; 6.63389

Το Ολυμπιακό Μουσείο
Το **Ολυμπιακό Μουσείο** (γαλλικά: *Musée olympique*) βρίσκεται στη Λωζάνη της Ελβετίας και φιλοξενεί μόνιμα και προσωρινά εκθέματα σχετικά με τον αθλητισμό και το Ολυμπιακό κίνημα. Με περισσότερα από 10.000 αντικείμενα, το μουσείο θεωρείται το μεγαλύτερο αρχείο για τους Ολυμπιακούς Αγώνες στον κόσμο και ένα από τα σημαντικότερα τουριστικά αξιοθέατα της Λωζάνης, με περισσότερους από 250.000 επισκέπτες το χρόνο.

Το Ολυμπιακό Μουσείο και το Ολυμπιακό Πάρκο (ένας κήπος με αγάλματα ανάμεσα στο μουσείο και τη λίμνη της Γενεύης) βρίσκονται στην περιοχή Ούτσι. Η έδρα της Διεθνούς Ολυμπιακής Επιτροπής βρίσκεται στην περιοχή Βίντι (δυτικά του Ούτσι).

Το μουσείο ιδρύθηκε στις 23 Ιουνίου 1993, μεε πρωτοβουλία του Χουάν Αντόνιο Σάμαρανκ, ο οποίος ήταν τότε πρόεδρος της Διεθνούς Ολυμπιακής Επιτροπής. Ο Μεξικανός αρχιτέκτονας Πέδρο Ραμίρες Βάσκες, μέλος της ΔΟΕ, και ο Ζαν Πιερ Καχέν ήταν υπεύθυνοι για το σχέδιο. Το μουσείο ανακηρύχθηκε Ευρωπαϊκό Μουσείο της Χρονιάς για το 1995.

Το Ολυμπιακό Μουσείο περιβάλλεται από ένα πάρκο που περιέχει μεγάλο αριθμό έργων τέχνης σχετικά με τον αθλητισμό. Από τα πιο αξιοσημείωτα έργα είναι *Ο Αμερικάνος Αθλητής* του Γάλλου γλύπτη Ογκίστ Ροντέν, *Οι Ποδοσφαιριστές* της Νίκι ντε Σαντ Φαλέ και πολλά άλλα.

Φωτογραφικό υλικό
-----------------

* Ολυμπιακές δάδες εντός του μουσείουΟλυμπιακές δάδες εντός του μουσείου
* Η Ολυμπιακή ΦλόγαΗ Ολυμπιακή Φλόγα
* Ένα από τα αγάλματα στο Ολυμπιακό ΠάρκοΈνα από τα αγάλματα στο Ολυμπιακό Πάρκο
* Άγαλμα μπροστά στο μουσείο, στις όχθες της λίμνης της ΓενεύηςΆγαλμα μπροστά στο μουσείο, στις όχθες της λίμνης της Γενεύης

Παραπομπές
----------

1. 1 2 3 4  *Swiss GLAM Inventory, 16 September 2016*. 16  Σεπτεμβρίου 2016.
2. ↑  *Swiss Inventory of Cultural Property of National Significance, February 2017*. Swiss Federal Office for Civil Protection. Φεβρουάριος 2017.
3. ↑  *Swiss Inventory of Cultural Property of National Significance, February 2017*. Swiss Federal Office for Civil Protection. Φεβρουάριος 2017.
4. ↑  Natalie Leung (13 Μαρτίου 2008). «Free Olympics Archives Exhibit at Tap Seac Pavilion». *Macau Daily Times*.
5. ↑  Tom Wright (2 Μαΐου 2005). «Literary Heyday Lingers in Lausanne». *International Herald Tribune*. Αρχειοθετήθηκε από το πρωτότυπο στις 2 Μαΐου 2005.
6. 1 2  «Olympic Museum Lausanne». *Swiss News*. 1 Αυγούστου 2002. Αρχειοθετήθηκε από το πρωτότυπο στις 18 Ιουλίου 2012.

Εξωτερικοί σύνδεσμοι
--------------------

* Πολυμέσα σχετικά με το θέμα  Musée Olympique, Lausanne στο Wikimedia Commons
* Η επίσημη ιστοσελίδα του μουσείου
* Το μουσείο στην ιστοσελίδα της πόλης της Λωζάνης

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 127656793
* LCCN: n96065459
* ISNI: 0000 0004 0626 1332
* GND: 5104603-9
* SUDOC: 034287248
* BNF: cb12505755q (data)
* NKC: kn20040917007

 |

 |
Ο **Καρλ Μάρτιν Σινιγιάρβ** (εσθονικά: Karl Martin Sinijärv) γεννημένος στις 4 Ιουνίου του 1971 στο Τάλιν, Εσθονική ΣΣΔ, Σοβιετική Ένωση είναι Εσθονός δημοσιογράφος και ποιητής.

Από το 1977 μέχρι το 1988 σπούδασε στο 2ο Λύκειο του Τάλιν και το 1988 άρχισε να σπουδάζει εσθονική φιλολογία στο πανεπιστήμιο του Τάρτου. Ταυτόχρονα, εργάστηκε στην αναπτυξιακή εταιρεία Ουράνια του 1988 και 1989 ως ανταποκριτής για το περιοδικό Πολιτισμός και Ζωή. 

Από το 1992, ο Σινιγιάρβ εργάζεται για την Eesti Ekspress και από το 1993 για το Liivimaa kroonika. Ήταν μέλος του Estonian NAK πριν προσχωρήσει στην Εσθονική Ένωση Συγγραφέων. Από τον Απρίλιο του 2007 έως τον Απρίλιο του 2016 ήταν πρόεδρος της ένωσης.

Βιογραφία
---------

Μέχρι το 2011, ο Σινιγιάρβ είχε δημοσιεύσει 8 βιβλία ποίησης και ένα βιβλίο μαγειρικής. Η ποίησή του έχει χαρακτηριστεί ως εθνοφουτουριστική, φέρνοντας την αποξένωση της γλώσσας στο χείλος της αυτοπαρωδίας. Ο Σινιγιάρβ εξέδωσε το πρώτο του βιβλίο με ποιήματα το 1989, σε μια συλλογή με άλλα τρία βιβλία ποίησης από τους Τόνου Τρουμπέτσκι, Ρίνγκο Ρίνγκβεε και Μαρτ Βαλγιατάγκα. 

Ο Σινιγιάρβ έχει γράψει πολλά άρθρα στα μέσα μαζικής ενημέρωσης. Είναι επίσης ο παρουσιαστής των πολιτιστικών προγραμμάτων "OP!" και "Jüri Üdi klubi" (από το 2010 έως το 2014) στην εσθονική δημόσια τηλεόραση Eesti Televisioon για περισσότερο από 10 χρόνια.

Από τον Απρίλιο του 2007 έως τον Απρίλιο του 2016, ο Σινιγιάρβ ήταν ο πρόεδρος της Εσθονικής Ένωσης Συγγραφέων.

Ο Καρλ Μάρτιν Σινιγιάρβ είναι ο υιός του πολιτικού και διπλωμάτη Ρίινο Σινιγιάρβ. Ο παππούς του ήταν ο μελλοντολόγος και σοσιαλιστής ποιητής Έρνι Χίιρ.

Βιβλία
------

* "Kolmring", ποιήματα (1989)
* "Vari ja viisnurk", ποιήματα (1991)
* "Sürway", ποιήματα (1992)
* "Neli sada keelt", ποιήματα (1997)
* "Poissmehe kokaraamat", ("Πτυχίο μαγειρικής", 2000)
* "Towntown & 28", ποιήματα (2000)
* "Artutart ja 39", ποιήματα (2002)
* "Kaamose kiuste", ποιήματα (2004)
* "Krümitor 0671", ποιήματα (2011)

Παραπομπές
----------

1. ↑  «Eesti biograafiline andmebaas ISIK» (Εσθονικά) 6959. Ανακτήθηκε στις 9  Οκτωβρίου 2017.
2. ↑  *Estonian poetry*. 1989.
3. ↑  «Karl-Martin Sinijärv kolib „OP!" saatest ära»[*νεκρός σύνδεσμος*] Delfi.ee, 26. august 2010
4. ↑  «Εσθονική Ένωσης Συγγραφέων». Αρχειοθετήθηκε από το πρωτότυπο στις 28 Ιουλίου 2012. Ανακτήθηκε στις 13 Απριλίου 2019.
5. ↑  «Estonian Writers' Union». Αρχειοθετήθηκε από το πρωτότυπο στις 28 Ιουλίου 2012. Ανακτήθηκε στις 13 Απριλίου 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καρλ Μάρτιν Σινιγιάρβ** |

* Ποίηση από τον Karl Martin Sinijärv στα εσθονικά Λογοτεχνικό Περιοδικό αριθ. 18, Άνοιξη 2004
* Βιογραφία, Εσθονικά Λογοτεχνία Κέντρο

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 192897437
* **Europeana**: agent/base/111695
* LCCN: no94001195
* ISNI: 0000 0000 4111 198X
* SUDOC: 111626765

 |

 |
Ο **Δρ Μοχάμετ Σιέχ Μοχάμουντ Γκουλέντ (Γκακμαντέρ)** (Dr Mohamed Shiekh Mohamud Guled (Gacmadheere), στα σομαλικά *Maxamed Maxamuud Guuleed [Gacmadheere]*, στα αραβικά: محمد محموغعمدار ) είναι πολιτικός από τη Σομαλία, που διορίστηκε πρωθυπουργός το 2008 αλλά παραιτήθηκε λίγες ημέρες μετά το διορισμό του. Εκτός από τα σομαλικά, ομιλεί αραβικά, ιταλικά, ρουμανικά και αγγλικά. Μεταξύ άλλων χρημάτισε υπουργός Εσωτερικών.

Καριέρα
-------

Γεννήθηκε στην επαρχία Όμπια το 1954 και έχει το προσωνύμιο "μακρυχέρης" ή "Gacmadheere". Παρακολούθησε ισλαμικά σχολεία και ολοκλήρωσε τη στοιχειώδη του εκπαίδευση στο Μουντούγκ και τη δευτεροβάθμια στη Συρία. Ολοκλήρωσε τις σπουδές του στο Ιράκ και στη Ρουμανία, όπου πήρε μπάτσελορ, μάστερ και διδακτορικούς τίτλους στις Οικονομικές Επιστήμες και στη Γεωργία. Προτού ασχοληθεί με την πολιτική ήταν έμπορος. Έκανε πολιτικές και κοινωνιολογικές σπουδές. Στη δεκαετία του 1980 φυλακίστηκε από το στρατιωτικό καθεστώς εξαιτίας της αντιδικτατορικής του δράσης. Δραστηριοποιήθηκε σε πολλές ομάδες για την προάσπιση των πολιτικών δικαιωμάτων και καταδίκασε τη βία των ενόπλων φατριών. Αρχικά χρημάτισε υπουργός Δημοσίων Έργων και Οικιστικής Ανάπτυξης και στη συνέχεια (Φεβρουάριος 2007) υπουργός Εσωτερικών.. Θήτευσε στην προσωρινή κυβέρνηση εθνικής ενότητας. Το 2000 ήταν υποψήφιος στις προεδρικές εκλογές που διεξήχθησαν στο Τζιμπουτί για την εκλογή προέδρου στη Σομαλία. Σε αυτές ηττήθηκε από τον Αμπντικασίμ Σαλάτ Χασάν. 

Στις 15 Φεβρουαρίου 2007 κατηγόρησε τα μέλη της Ισλαμικής Ένωσης Δικαστηρίων για τρομοκρατικές επιθέσεις, στις οποίες οφειλόταν η αστάθεια στη χώρα του, όπως είχε τονίσει ο ίδιος. Το εν λόγω ισλαμικό κίνημα αυτοανακηρύχθηκε Λαϊκό Αντιστασιακό Κίνημα (PRM). Ο Γκαμοντέρ ανακοίνωσε ότι είχαν δημιουργηθεί σημεία ελέγχου από τις σομαλικές και τις αιθιοπικές δυνάμεις για να ερευνήσουν για ισλαμιστές. 

### Διορισμός στην πρωθυπουργία και παραίτηση

Στις 16 Δεκεμβρίου 2008 ο πρόεδρος της χώρας του τον διόρισε νέο πρωθυπουργό, στη θέση του καθαιρεθέντος Νουρ Χασάν Χουσεΐν, παρά το γεγονός ότι το κοινοβούλιο, την προηγούμενη ημέρα, είχε εκφράσει την εμπιστοσύνη του στην κυβέρνηση.
Ο νεοδιορισθείς πρωθυπουργός παραιτήθηκε στις 24 Δεκεμβρίου του 2008, λέγοντας ότι δεν ήθελε να θεωρηθεί εμπόδιο στην ειρηνευτική πορεία.

Παραπομπές
----------

1. ↑  «Somalia: PM reshuffles cabinet». SomaliSpot. 2007-02-07.. Ανακτήθηκε στις 2007-02-10.
2. ↑  «Somali minister blames the ousted Islamists for the violence in the capital». Shabelle Media Network. 2007-02-15. Αρχειοθετήθηκε από το πρωτότυπο στις 2007-09-27.. Ανακτήθηκε στις 2007-02-15.
3. ↑  Καθημερινή[*νεκρός σύνδεσμος*], *Παραιτήθηκε ο πρόσφατα διορισθείς πρωθυπουργός της Σομαλίας*, 24 Δεκεμβρίου 2008.
**Κύφος(η)** ήταν ονομασία όρους και πόλης της Ευρυτανίας, κατά την αρχαιότητα, ίσως και ποταμού, σύμφωνα με τον Στέφανο τον Βυζάντιο. Ο Όμηρος αναφέρει ότι οι Ευρυτάνες συμμετείχαν στην εκστρατεία της Τροίας, άλλοι με αρχηγό τον Γουνέα, βασιλιά της Κύφου, άλλοι με τον Φοίνικα ως συμπολεμιστές του Αχιλλέα και άλλοι με τον Θόαντα, τον Ποδαλείριο και τον Μαχάονα.

Εγκαταλελειμμένο χωριό, απλώνεται στις δυτικές πλαγιές της Κόψης (1939 μ.), ανάμεσα της ράχης Αρκουμάνη, Τέμπλας, Ξηροβούνι και ανατολικά του Μέγδοβα ποταμού, στους πρόποδες του Προφήτη Ηλία. Απλώνεται σε μιά μεγάλη έκταση δίπλα δίπλα με τον συνοικισμό της το Παλιοχώρι. Το μόνο σημάδι, υπολείματα ζωής, τα πολλά χαλάσματα σπιτιών και τα καρποφόρα δέντρα.

Η παράδοση λέει, ότι καταστράφηκε όπως και το πιο βόρειο επίσης εγκαταλειμμένο χωριό, η Μπέσια, από θανατηφόρα αρρώστια κατά τη βυζαντινή περίοδο. Κατά τον Μάρκο Γκιόλια, η καταχρέωση των κοινοτήτων αυτών επί τουρκοκρατίας, πριν τα μέσα του 18ου αιώνα, προκάλεσε την εγκατάλειψή τους χωρίς επιστροφή.

Παραπομπές
----------
Η **Ομοσπονδία Καλαθοσφαίρισης Κίνας** (απλοποιημένα κινεζικά: 中国篮球协会, παραδοσιακά κινεζικά: 中國籃球協會, πινγίν: *hōng guó lán qiú xié huì*) είναι το όργανο διοίκησης της καλαθοσφαίρισης στη Λαϊκή Δημοκρατία της Κίνας. Εδρεύει στο Πεκίνο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ εποπτεύει το επαγγελματικό πρωτάθλημα και το κύπελλο ανδρών της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Λαϊκής Δημοκρατίας της Κίνας.

Παραπομπές
----------

1. ↑  China (CHN) Αρχειοθετήθηκε 2017-07-31 στο Wayback Machine. fiba.com

Εξωτερικοί σύνδεσμοι
--------------------

* Επίσημος ιστότοπος
Η **Λίμνη Βεργούρι** είναι μικρή λίμνη της Αχαΐας στην περιοχή του οροπεδίου της Ρακίτας. Συχνά αναφέρεται και ως *λίμνη του Βεργούρη*.

Τοποθεσία
---------

Βρίσκεται στο δρόμο από το κέντρο του οικισμού της Ρακίτας προς τα χαλάσματα του ερειπωμένου παλιού οικισμού Άνω Μαζαράκι, απέχοντας περίπου 2 χιλιόμετρα από αυτή και άλλα τόσα περίπου από το παλιό Άνω Μαζαράκι. Απέχει περίπου 400 μέτρα από τον χωματόδρομο. Οι όχθες της έχουν συνολική περίμετρο σχεδόν 150 μέτρα.

Λοιπά στοιχεία
--------------

Το αρχικό χωριό της περιοχής του Άνω Μαζαρακίου λεγόταν *Παληοχώρι*, και βρισκόταν κτισμένο στις ρίζες του λόφου *Λαγός*, σε πολύ κοντινή θέση με την λίμνη Βεργούρι. Γύρω από τη λίμνη δεν υπάρχουν καθόλου καλλιέργειες.

Σημείωση
--------

Δεν πρέπει να ταυτίζεται με την λίμνη Ρακίτα που βρίσκεται σε γειτονική τοποθεσία της ίδιας περιοχής.

Παραπομπές και υποσημειώσεις
----------------------------

1. 1 2 3  Παπαδημητρίου 2000, σελ. 26, 85.
2. 1 2  Χάρτης που δείχνει τη λίμνη. archetai.gr
3. ↑  Παπαδημητρίου 2000, σελ. 86.
4. ↑  «Περιβαλλοντικοί έλεγχοι υδατικών συστημάτων στη Ρακίτα Αχαΐας»

Πηγές
-----

* Ιωάννης Δ. Παπαδημητρίου, *Το Μαζαράκι των Πειρών και της Παναχαΐας και το Μαζαράκι των Πατρών και της Ωλενίας. Από 1600 π.Χ. μέχρι σήμερον*, Πάτρα 2000, Δεύτερη Έκδοση.

Εξωτερικοί σύνδεσμοι
--------------------

* «Περιβαλλοντικοί έλεγχοι υδατικών συστημάτων στη Ρακίτα Αχαΐας», nikosnikolopoulos.gr. Ανακτήθηκε: 25/11/2017.
* Χάρτης που δείχνει τη λίμνη. archetai.gr. Ανακτήθηκε από το αρχειοθετημένο πρωτότυπο: 13/02/2011.
* Λίμνη Βεργούρι. wikimapia.org. Ανακτήθηκε: 13/02/2011.
Ο **Ιράδ** (*εβραϊκά: עִירָ֔ד* ) ή κατά την μετάφραση των Εβδομήκοντα, **Γαϊδάδ** ήταν βιβλικό πρόσωπο το οποίο αναφέρεται στην Παλαιά Διαθήκη μόνο μία φορά στο εδάφιο *Γένεσις 4:18*. Ήταν εγγονός του Κάιν, πατέρας του Μεχουϊαήλ (κατά τους Ο': Μαλελεήλ) και παππούς του Μεθουσαήλ (κατά τους Ο': Μαθουσάλα, *διαφορετικό πρόσωπο από τον παππού του Νώε*). Ήταν επίσης και προπάτορας του δίγαμου Λάμεχ.

Η Βιβλική Περικοπή
------------------

**Γένεσις 4:18**

«*Ἐγεννήθη δὲ εἰς τὸν Ἐνὼχ ὁ Ἰράδ· καὶ Ἰρὰδ ἐγέννησε τὸν Μεχουϊαήλ· καὶ Μεχουϊαήλ ἐγέννησε τὸν Μεθουσαήλ· καὶ Μεθουσαήλ ἐγέννησε τὸν Λάμεχ.»*

Πηγές
-----

* Η Παλαιά Διαθήκη Κατά τους Εβδομήκοντα, Τόμος Α' υπό Ιωάννου Θ. Κολιτσάρα, Έκδοσις Αδελφότητος Θεολόγων η «ΖΩΗ» σελ. 32

Παραπομπές
----------

1. ↑  Γένεσις 4:18
2. ↑  «Η Αγία Γραφή σε μετάφραση του Νεόφυτου Βάμβα (MNB) Γεν.4».
Η **Ρασίνγκ 92** (γαλλικά: *Racing 92*) είναι γαλλικός σύλλογος ράγκμπι γιούνιον με έδρα το Παρίσι. Δημιουργήθηκε έπειτα από τη συμφωνία μεταξύ του αθλητικού σωματείου Ρασίνγκ Κλαμπ ντε Φρανς και της ΟΣ Μετρό να συστήσουν ένα κοινό επαγγελματικό τμήμα με την ονομασία *Ρασίνγκ Μετρό 92* (Racing Metro 92) το 2001. Έπειτα, στις 10 Ιουνίου 2015 μετονομάστηκε σε *Ρασίνγκ 92*. Είναι πολυνίκης του Πρωταθλήματος Γαλλίας, ενώ έχει κατακτήσει τίτλους στη Δεύτερη Κατηγορία αλλά και στο Κουπ ντε λ'Εσπεράνς που εντάχθηκαν στο παλμαρέ των δύο ιδρυτικών σωματείων.

Εδρεύει στο Λε Πλεσί-Ρομπενσόν στο νομό των Ω-ντε-Σεν και αγωνίζεται στο Σταντ Ολιμπίκ Υβ-ντυ-Μανουάρ στο Κολόμπ από τη σύστασή της. Πρόεδρος της ομάδας από το 2006 είναι ο Ζακί Λορεντζετί, κάτοχος του πλειοψηφικού πακέτου των μετοχών του συλλόγου μετά την αγορά του μεγαλύτερου μέρους της αθλητικής εταιρείας. Η πρώτη ομάδα αγωνίζεται στο Τοπ 14 από το 2009. Στέφθηκε πρωταθλήτρια Γαλλίας το 2016.

Επιτυχίες
---------

*Τελευταία ενημέρωση: 25 Ιουνίου 2017*
### Εγχώριες

* **Πρωτάθλημα Γαλλίας**

Πρωταθλήτρια (6): 1892, 1900, 1902, 1959, 1990, 2016
Δεύτερη θέση (6): 1893, 1912, 1920, 1950, 1957, 1987
* **Δεύτερη Κατηγορία**

Πρωταθλήτρια (2): 1998, 2009
* **Κουπ ντε λ'Εσπεράνς**

Νικήτρια (1): 1918
* **Τσαλένζ Υβ-ντυ-Μανουά**

Φιναλίστ (1): 1952
* **Τσαλένζ Ρουτερφόρντ**

Φιναλίστ (1): 1952
### Διεθνείς

* **Ευρωπαϊκό Κύπελλο Πρωταθλητριών Ράγκμπι**

Φιναλίστ (1): 2016

Παραπομπές
----------

1. ↑  Racing 92 (10 Ιουνίου 2015). *Le Racing Metro 92 devient Racing 92*. Δελτίο τύπου.  Ανακτήθηκε στις 10 Ιουνίου 2015. Αρχειοθετήθηκε 2015-09-24 στο Wayback Machine. «Αρχειοθετημένο αντίγραφο». Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 6 Αυγούστου 2017.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Racing 92  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Νέιθαν Φίλιον** (αγγλικά: Nathan Christopher Fillion‎, γεννήθηκε 27 Μαρτίου 1971) είναι καναδο-Αμερικανός ηθοποιός, γνωστός για τους πρωταγωνιστικούς ρόλους του Κάπτεν Ρέινολντς στο *Firefly* στο *Serenity* , Ριτσαρντ Καστλ στην τηλεοπτική σειρά *Castle* και Τζόν Νόλαν στη σειρά *The Rookie*.

Ο Φίλιον έχει παίξει σε ταινίες όπως το *Slither]]* και το *Trucker* , ταινίες που διανέμονται στο Διαδίκτυο, όπως *το Sing-Along Blog του Dr. Horrible* , τηλεοπτικές σαπουνόπερες, κωμικές σειρές και στο θέατρο. Η φωνή του ακούνεται επίσης σε βιντεοπαιχνίδια, όπως *Bungie* Halo 3 *, ODST|ODST* , *Halo: Reach* , *Destiny* και *Destiny 2* , καθώς και στο τηλεοπτικό παιχνίδι *343 Industries* Halo 5: Guardians*.*
Ο Fillion πρωταγωνίστησε στη ρομαντική κωμωδία Waitress , σε σενάριο και σκηνοθεσία της Adrienne Shelly , η οποία έκανε πρεμιέρα στο Φεστιβάλ Κινηματογράφου Sundance στις 21 Ιανουαρίου 2007 και άνοιξε στους κινηματογράφους στις 2 Μαΐου 2007. Ο Fillion πρωταγωνίστησε στο White Noise 2: The Light . Έκανε μία εμφάνιση στη σεζόν 2006-2007 της τηλεοπτικής εκπομπής Lost , ως Kevin, πρώην σύζυγος της Kate.

Κέρδισε την πρώτη του αναγνώριση στο έργο "*One Life to Live"* στο συμβόλαιο του Joey Buchanan, στο οποίο προτάθηκε για το βραβείο Emmy για έναν εξαιρετικό νεαρό ηθοποιό σε μια δραματική σειρά καθώς και για τον υποστηρικτικό ρόλο του ως Johnny Donnelly sitcom *Two Guys and a Girl*.

Γεννήθηκε στο Έντμοντον του Καναδά, ο νεότερος των δύο γιων του Robert «Bob» Fillion και της June "Cookie" Fillion, δύο συνταξιούχοι καθηγητές Αγγλικών. Μεγάλωσε στη γειτονιά του Mill Woods του Edmonton  και ολοκλήρωσε τη δευτεροβάθμια και μεταδευτεροβάθμια εκπαίδευση του στο Έντμοντον, παρακολουθώντας το Καθολικό Γυμνάσιο Αγίας Τριάδας, το κολέγιο της Alberta και το Πανεπιστήμιο της Alberta, όπου ήταν μέλος της Kappa Alpha Society.  Είναι πολίτης των ΗΠΑ από το 1997.

Παραπομπές
----------

1. ↑  www.buddytv.com/articles/drive/hot-list-drive-nathan-fillion-5959.aspx.
2. ↑  «Nathan Fillion». Rapid Fire Theatre.
3. ↑  (Ρουμανικά) *CineMagia*. 18037. Ανακτήθηκε στις 4  Απριλίου 2022.
4. ↑  es.wikipedia.org/wiki/Castle.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 44593716
* LCCN: no2004047876
* ISNI: 0000 0001 1631 9428
* GND: 1070109614
* SUDOC: 176434305
* BNF: cb15082429t (data)
* BIBSYS: 9051258
* MusicBrainz: aa6e651d-4403-4e10-ba56-202eb3b8dd8f
* NKC: pna2008467264
* BNE: XX4689038

 |

 |
Ο **Μάρκους Βίνκελχοκ** ήταν ένας Γερμανός οδηγός αγώνων που είναι γνωστός για την εμφάνιση του στο Ευρωπαϊκό Γκραν Πρι του 2007 στο Νίρμπουρινγκ.

Φόρμουλα 1
----------

Αφού ο Κρίστιαν Άλμπερς και η Spyker χώρισαν δρόμους στα μέσα της σεζόν του 2007, ο Μάρκους πήρε την θέση για το Ευρωπαϊκό Γκραν Πρι του 2007 στην πατρίδα του. Εκκινώντας 22ος και τελευταίος μία θέση πίσω από τον ομόσταυλο του, Άντριαν Σούτιλ, στο τέλος του γύρου προθέρμανσης η ομάδα φώναξε τον Βίνκελχοκ στα πιτ για να φορέσει βρόχινα και να εκκινήσει από το pit lane καθώς παρόλο που η εκκίνηση ήταν στεγνή έντονη βροχή αναμενόταν. Όταν η βροχή άρχισε να πέφτει βαριά στον πρώτο γύρο ανάγκασε όλους τους οδηγούς να μπουν για ενδιάμεσα ο Βίνκελχοκ βρέθηκε πρώτος προσπερνώντας τους περισσότερους οδηγούς ενώ άλλαζαν λάστιχα και μερικούς που επέλεξαν να μείνουν στην πίστα με την ελπίδα ότι η βροχή θα σταματούσε. Στο τέλος του δεύτερου γύρου προηγούταν κατά 19 δευτερόλεπτα από τον δεύτερο Φελίπε Μάσα. Με την βροχή να αυξάνεται πλέον τα βρόχινα χρειάζονταν και όχι τα ενδιάμεσα. Ο Βίνκελχοκ είχε ένα μεγάλο πλεονέκτημα ως μόνος οδηγός στα σωστά ελαστικά και είχε προβάδισμα 33ων δευτερολέπτων από τον Μάσα στο τέλος του 3ου γύρου. Τελικά οι συνθήκες έγιναν τόσο άσχημες και οι αγωνοδίκες έστειλαν πρώτα το αυτοκίνητο ασφαλείας και μετά έβγαλαν την κόκκινη σημαία έπειτα από εφτά τετακέ στην πρώτη στροφή που έβγαλαν εκτός αγώνα 5 οδηγούς. Στην επαννεκίνηση ο Μάρκους δέχθηκε προσπεράσματα από τα ταχύτερα μονοθεσία και εγκατέλειψε στον 15ο γύρο με υδραυλικό πρόβλημα. Είχε οδηγήσει τον αγώνα για 6 γύρους. Ο Βίνκελχοκ είναι ο μόνος οδηγός στην ιστορία της Φόρμουλα 1 που εκκινήσε τελευταίος και πρώτος στο ίδιο Γκραν Πρι, καθώς και ο μόνος οδηγός που να έχει καταφέρει να εκκινήσει τελευταίος και να οδηγήσει τον αγώνα στο πρώτο του Γκραν Πρι. Ο Μάρκους δεν ξαναγωνίστηκε στην Φόρμουλα 1 ποτέ καθώς η Spyker έδωσε την θέση στον Σάκον Γιαμαμότο για οικονομικούς λόγους.

Παραπομπές
----------

1. ↑  (Αγγλικά) *Driver Database*. www.driverdb.com. Ανακτήθηκε στις 7  Ιουνίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Markus Winkelhock στο Wikimedia Commons
Συντεταγμένες: 36°53′8.9″N 7°43′59.2″E﻿ / ﻿36.885806°N 7.733111°E﻿ / 36.885806; 7.733111

Το **Στάδιο 19ης Μαΐου 1956** (αραβικά: ملعب 19 ماي 1956‎), ή απλά **Στάδιο 19ης Μαΐου**, είναι στάδιο ποδοσφαίρου στην Ανάμπα της Αλγερίας. Το στάδιο έχει χωρητικότητα 52.000 θεατών. Επί του παρόντος χρησιμοποιείται σε τακτική βάση από τον ποδοσφαιρικό σύλλογο ΟΣΜ Ανάμπα. Χρησιμοποιείται επίσης περιστασιακά από την Εθνική Αλγερίας ανδρών.

Ιστορία
-------

Στις 10 Ιουνίου 1987, το στάδιο εγκαινιάστηκε με έναν αγώνα μεταξύ της Εθνικής Αλγερίας και του Σουδάν. Ο Σουδανός Καμέλ Μοχάμεντ ήταν ο πρώτος που σκόραρε στο γήπεδο, σκοράροντας στο 15ο λεπτό του αγώνα. Ο πρώτος Αλγερινός που σκόραρε στο γήπεδο ήταν ο Ντζαμέλ Μενάντ, ο οποίος σκόραρε στο 85ο λεπτό του ίδιου αγώνα. Η Αλγερία κέρδισε τον αγώναμε 3-1. Το στάδιο φιλοξένησε αρκετούς αγώνες κατά τη διάρκεια του Κυπέλλου Εθνών Αφρικής του 1990.

Διοργανώσεις
------------

### Πρωτάθλημα Εθνών Αφρικής 2022

Το στάδιο ήταν ένα από τα τέσσερα στάδια που φιλοξένησαν αγώνες στο Πρωτάθλημα Εθνών Αφρικής του 2022. Φιλοξένησε 5 αγώνες στον Όμιλο Β, 1 αγώνα στον Όμιλο Α και 1 αγώνα στους προημιτελικούς. Αυτή ήταν η πρώτη μεγάλη διεθνής διοργάνωση που φιλοξενήθηκε στο γήπεδο από το Κύπελλο Εθνών Αφρικής το 1990.

| Ημερομηνία | Τοπική ώρα | Ομάδα 1 | Αποτέλεσμα | Ομάδα 2 | Γύρος |
| --- | --- | --- | --- | --- | --- |
| 14 Ιανουαρίου 2023 | 17:00 |  Λαϊκή Δημοκρατία του Κονγκό | 0–0 |  Ουγκάντα | Όμιλος Β |
| 14 Ιανουαρίου 2023 | 20:00 |  Ακτή Ελεφαντοστού | 0–1 |  Σενεγάλη | Όμιλος Β |
| 18 Ιανουαρίου 2023 | 17:00 |  Λαϊκή Δημοκρατία του Κονγκό | 0–0 |  Ακτή Ελεφαντοστού | Όμιλος Β |
| 18 Ιανουαρίου 2023 | 20:00 |  Σενεγάλη | 0–1 |  Ουγκάντα | Όμιλος Β |
| 21 Ιανουαρίου 2023 | 20:00 |  Λιβύη | 3–1 |  Αιθιοπία | Όμιλος Α |
| 22 Ιανουαρίου 2023 | 20:00 |  Σενεγάλη | 3–0 |  Λαϊκή Δημοκρατία του Κονγκό | Όμιλος Β |
| 27 Ιανουαρίου 2023 | 20:00 |  Σενεγάλη | 1–0 |  Μαυριτανία | Προημιτελικά |

Παραπομπές
----------

1. ↑  «انطلاق اشغال اعادة تهيئة ملعب عنابة خلال شهر ماي القادم». *UNAF: Union Nord Africaine de Football* (στα Αραβικά). Ανακτήθηκε στις 30 Νοεμβρίου 2021.
2. ↑  «Annaba, le jardin préféré des Verts». Αρχειοθετήθηκε από το πρωτότυπο στις 26 Μαρτίου 2011.
3. ↑  «Algérie 3-1 Soudan». Αρχειοθετήθηκε από το πρωτότυπο στις 22 Σεπτεμβρίου 2012.

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Αλγερία
 |

 |
Ο **Διάδης ο Πελλαίος** (4ος αιώνας π.Χ.), γνωστός και με την επωνυμία **Διάδης ο Πολιορκητής**, ήταν Θεσσαλός μηχανικός, εφευρέτης πολλών πολιορκητικών μηχανών και μαθητής του Πολύειδου του Θεσσαλού, στρατιωτικού μηχανικού του Φιλίππου Β΄ της Μακεδονίας.

Ο Διάδης συνόδευσε τον Μέγα Αλέξανδρο στην εκστρατεία του στην Ασία. Επινόησε ή βελτίωσε κινητούς πύργους, πολιορκητικούς κριούς, μηχανές με κλίμακες με τις οποίες σκαρφάλωναν στα τείχη και γερανούς με βάρη για την καταστροφή των τειχών των πόλεων. Ο Διάδης έγινε γνωστός και ως «ο άνθρωπος που άλωσε την Τύρο με τον Αλέξανδρο» (332 π.Χ.). Επίσης ο Βιτρούβιος αναφέρει (βιβλίο VII, εισαγωγή) ότι ο Διάδης συνέγραψε μια πραγματεία περί μηχανών.

Παραπομπές
----------

1. ↑  *Who's who in the Age of Alexander the Great*
2. ↑  *Alexander the Great* του W.W. Tarn

Εξωτερικοί σύνδεσμοι
--------------------

* Ο Διάδης στο Μουσείο Τεχνολογίας της Θεσσαλονίκης